**Invitation til Væbnermesterskabet 2025**

Kære væbnere og forældre

Det er endelig tid til årets helt store FDF-eventyr – Væbnermesterskabet 2025!
FDF Odense 14. Ansgar inviterer alle vores friske væbnere med til finalen i Skovlunde fra onsdag d. 28. maj til søndag d. 1. juni, hvor vi skal konkurrere, samarbejde og have en kæmpe oplevelse sammen med væbnere fra hele landet.

### **Praktisk info:**

* **Hvornår:** Afgang onsdag d. 28. maj (endeligt tidspunkt meldes ud, afhænger af transport). Vi skal være fremme til fælles velkomst kl. 22:30. Hjemkomst søndag d. 1. juni – vi forlader lejren senest kl. 14:00.
* **Hvor:** FDF VM Pladsen, Kræmmerstien 1, 2750 Ballerup
* **Pris:** 750 kr. – dækker transport, mad, overnatning og aktiviteter.
* **Transport:** Vi kører i fælles bus med FDF Odense 2 **eller** tager offentlig transport (i så fald bliver bagagen kørt særskilt).
* **Tilmelding:** Senest onsdag d. 30. april kl. 20:00 via medlemsservice (link sendes snarest).
* **Overnatning:** Vi medbringer telte – du skal selv medbringe liggeunderlag og sovepose.

### **Pakkeliste:**

* FDF-skjorte
* Varmt og praktisk tøj
* Godt fodtøj til at gå i (meget på asfalt)
* Ekstra sko (til adventurerace eller andre våde poster)
* Regntøj og vandtætte sko
* Toiletgrej inkl. solcreme
* En lille rygsæk til madpakke, skiftetøj, ekstra sko og andet vi får brug for i løbet af dagen
* Badetøj og håndklæde
* Spisegrej
* Vandflaske
* Pandelampe
* Liggeunderlag og sovepose
* Telefon (hvis man har) + powerbank
* Sygesikringskort
* Lommepenge til en is

**Mad:**

Der vil være fuld forplejning. Vi laver aftensmad på trangia – så det bliver både hyggeligt. Husk at give besked, hvis du har allergier eller særlige kosthensyn.

### **Kontakt under turen:**

**Cecilie Holmgaard – tlf. 22 79 26 75**

OBS! Vi skal være mindst 3 deltagere for at kunne stille et hold – så hiv fat i dine væbner-venner og få dem med!

Vi glæder os til at tage på tur med jer og få nogle vilde, udfordrende og sjove dage fyldt med grin, FDF-fællesskab og gode minder 💙

Læs mere om finalen på [mesterskabet.dk](https://mesterskabet.dk/) under fanen “Finalen” – eller skriv/ring til Cecilie, hvis du har spørgsmål.

Med væbnerhilsen
**Lederne i FDF Odense 14. Ansgar**